ΓΡΑΠΤΗ ΕΡΩΤΗΣΗ E-1348/01

υποβολή: Ioannis Marnos (PPE-DE) προς την Επιτροπή

(4 Μαΐου 2001)

Θέμα: Άφιξη στις ελεύθερες περιοχές της Κύπρου τσιγγάνων από τα κατεχόμενα

Από τις αρχές Μαρτίου, δεκάδες τσιγγάνοι έχουν περάσει από το κατεχόμενο από τον τουρκικό στρατό τμήμα της Κυπριακής Δημοκρατίας προς τις ελεύθερες περιοχές. Οι άνθρωποι αυτοί ανήκουν σε μια κοινότητα 1 500 τσιγγάνων οι οποίοι, μετά την εισβολή του τουρκικού στρατού το 1974, είχαν αποφασίσει να μείνουν στο κατεχόμενο τμήμα του νησιού.

Σήμερα, 27 χρόνια μετά την επέλαση του Αττίλα στην Κύπρο, δεκάδες από αυτούς ζητούν να ζήσουν στις ελεύθερες περιοχές, κάτι που η επίσημη κυβέρνηση της Κυπριακής Δημοκρατίας δέχεται, διευκολύνοντάς τους και παίρνοντας άμεσα μέτρα για τη στέγασή τους, αφού τα άτομα αυτά είναι πολίτες της χώρας. Η φυγή αυτή των τσιγγάνων αποδεικνύει περίτρανα την κρίση στην οποία έχει βυθίσει η τουρκική κατοχή το βόρειο τμήμα του νησιού, ενώ δημιουργεί καιποψίες για ενδεχόμενη κακομεταχείρισή τους από τις κατοχικές αρχές, οι οποίες φαίνεται να επιθυμούν την ολοκλήρωση της εθνικής εκκαθάρισης που άρχισαν το 1974 με το διωγμό 200 000 Ελλήνων της Κύπρου από το βορρά.

Σύμφωνα με πληροφορίες πουπάρχουν από τις κατεχόμενες περιοχές, η άφιξη δεκάδων ανθρώπων από εκεί έχει προκαλέσει εκνευρισμό στις αρχές του ψευδοκράτους, ενώ δημιουργεί και πρόσθετους κινδύνους για τη ζωή τους λόγω της τακτικής των κατοχικών δυνάμεων στην Κύπρο να ανοίγουν πυρ έναντι οιουδήποτε θεάται στην πράσινη γραμμή που χωρίζει τις ελεύθερες από τις κατεχόμενες περιοχές, όπως συνέβαινε και στο τείχος του Βερολίνου.

Θα παρακαλούσα να είχα την άποψη της Επιτροπής για το ρεύμα φυγής των τσιγγάνων που παρατηρείται από το ψευδοκράτος του Ρ. Ντενκτάς (το οποίο θυμίζει άλλες εποχές με τείχη του αίσχους στην καρδιά της Ευρώπης ), καθώς και αν έχειπάρξει οποιαδήποτε πληροφορία για τη μεταχείριση και τις συνθήκες διαβίωσης των μη τουρκικής καταγωγήςπηκόων στο κατεχόμενο τμήμα της Κύπρου.

Απάντηση του κ. Verheugen εξ ονόματος της Επιτροπής

(3 Ιουλίου 2001)

Η Επιτροπή είναι ενήμερη για την πρόσφατη μαζική μετακίνηση Ρομ από το βόρειο τμήμα της Κύπρου στις ελεγχόμενες από την κυβέρνηση περιοχές. Τον Μάρτιο του 2001, 154 άτομα πέρασαν από το βόρειο στο νότιο τμήμα της Κύπρου, εκ των οποίων 23 επέστρεψαν. Ο αρμόδιος για θέματα διεύρυνσης Επίτροπος επέστησε προσφάτως την προσοχή στη σημασία που αποδίδει η Επιτροπή στη θέση των Ρομ σε ορισμένεςποψήφιες προς ένταξη χώρες.

Σχετικά με τις συνθήκες διαβίωσης όσων δεν είναι Τούρκοι ούτε Τουρκοκύπριοι οι οποίοι ζουν στο βόρειο τμήμα της Κύπρου, η περιοδική έκθεση της Επιτροπής για την Κύπρο του Νοεμβρίου 2000(1) αναφέρει:

Η Ευρωπαϊκή Δύναμη των Ηνωμένων Εθνών για τη διατήρηση της ειρήνης (UNFICYP) εξακολουθεί να έχει περιορισμένη πρόσβαση στους Ελληνοκύπριους και στους Μαρωνίτες που ζουν στο βόρειο τμήμα της νήσου. Οιποχρεώσεις που απορρέουν από τη τρίτη συμφωνία της Βιέννης του 1975, όσον αφορά τη μεταχείριση των Ελληνοκυπρίων και των Μαρωνιτών, δεν έχουν ακόμη πλήρως εκπληρωθεί τόσο οι Ελληνοκύπριοι όσο και οι Μαρωνίτες που ζουν στο βόρειο τμήμα της νήσου εξακολουθούν να μην δύνανται να μετακομίζουν κατά βούληση. Επιτρέπεται να κληροδοτούν τα περιουσιακά τους στοιχεία μόνο σε μέλη της οικογενείας τους που επίσης διαμένουν στο βόρειο τμήμα.

Η Επιτροπή θα επανέλθει σε αυτό το θέμα στο πλαίσιο της περιοδικής έκθεσης για την Κύπρο του έτους 2001.

(1) COM(2000)702 τελικό.